ᱡᱟᱢᱛᱟᱲᱟ

ᱡᱟᱢᱛᱟᱲᱟ ᱫᱚ ᱢᱤᱫ ᱥᱚᱦᱚᱨ ᱟᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱥᱟᱫᱟᱨ ᱥᱟᱵᱽᱰᱤᱵᱤᱡᱚᱱ ᱨᱮ ᱢᱤᱫᱴᱟᱹᱝ ᱟᱫᱷᱤᱥᱩᱪᱤᱛ ᱮᱨᱤᱭᱟ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱡᱟᱢᱛᱟᱲᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱱᱚᱸᱰᱮ ᱨᱤᱱ ᱦᱚᱲ ᱦᱤᱱᱫᱤ, ᱥᱟᱱᱛᱟᱲᱤ ᱟᱨ ᱵᱟᱸᱜᱽᱞᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱟ ᱾

ᱚᱛᱱᱚᱜ
ᱡᱟᱢᱛᱟᱲᱟ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Jamtara ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱕᱕ ᱢᱤᱴᱚᱨ (᱕᱐᱘ ᱯᱷᱤᱴ) ᱢᱮᱱᱟᱜᱼᱟ ᱾

ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ ᱠᱷᱚᱱ ᱒᱕᱐ ᱠᱤᱞᱚᱢᱤᱴᱚᱨ ᱟᱨ ᱫᱷᱟᱱᱵᱟᱫᱽ ᱠᱷᱚᱱ ᱕᱔ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ 'ᱠᱚᱭᱞᱟ ᱨᱟᱡᱽᱜᱟᱲ' ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱮᱨᱤᱭᱟ ᱑᱘᱐᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱨᱮ ᱢᱮᱱᱟᱜᱼᱟ ᱾ ᱠᱚᱞᱠᱟᱛᱟ ᱞᱮᱠᱟᱱᱟᱜ ᱮᱢᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱥᱟᱸᱜᱤᱧᱟ ᱒᱖᱐ ᱠᱤᱞᱚᱢᱤᱴᱚᱨ ᱟᱨ ᱯᱟᱴᱱᱟ ᱠᱷᱚᱱ ᱒᱙᱐ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾

ᱱᱚᱣᱟ ᱒᱖ ᱟᱯᱨᱮᱞ ᱒᱐᱐᱑ ᱨᱮ ᱵᱮᱱᱟᱜ ᱟᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱦᱩᱰᱤᱧ ᱧᱚᱜᱟᱦ ᱦᱚᱱᱚᱛ ᱨᱮ ᱯᱩᱱᱭᱟ (᱔) ᱵᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱣᱟ ᱫᱩᱢᱠᱟᱹ ᱦᱚᱱᱚᱛ ᱠᱷᱚᱱ ᱯᱩᱱᱭᱟ ᱵᱚᱱᱚᱛ ᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾

ᱱᱚᱣᱟ ᱢᱤᱫ ᱚᱱᱠᱟᱱ ᱴᱷᱟᱶ ᱠᱟᱱᱟ ᱡᱟᱦᱟᱸ ᱟᱹᱰᱤ ᱞᱮᱠᱟᱱᱟᱜ ᱵᱮᱱᱟᱣ ᱣᱟᱜ (ᱰᱤᱡᱮ) ᱠᱚ ᱛᱟᱦᱮᱸᱱ ᱠᱟᱱᱟ ᱾

ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱠᱟᱨᱟᱢᱛᱟᱨ, ᱱᱟᱞᱟ,ᱠᱩᱸᱰᱟᱦᱤᱛ, ᱱᱟᱨᱟᱭᱚᱱᱯᱩᱨ, ᱯᱷᱟᱛᱮᱦᱯᱩᱨ ᱟᱨ ᱢᱤᱦᱤᱡᱟᱢ ᱢᱮᱱᱟᱜᱼᱟ ᱾ ᱟᱡᱟᱭ ᱜᱟᱰᱟ ᱦᱚᱱᱚᱛ ᱞᱮᱠᱟᱛᱮ ᱢᱮᱱᱟᱜᱼᱟ ᱟᱨ ᱵᱤᱨ ᱮᱨᱤᱭᱟ ᱦᱚᱱᱚᱛ ᱫᱚ ᱠᱚᱵᱷᱟᱨ (cover) ᱨᱟᱠᱚ ᱾

ᱧᱮᱧᱮᱞ ᱴᱷᱟᱶ

ᱯᱟᱨᱣᱟᱛ ᱵᱤᱦᱟᱨ ᱯᱟᱨᱠ ᱡᱟᱢᱛᱟᱲᱟ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱟᱢᱛᱟᱲᱟ ᱨᱮᱱᱟᱜ ᱠᱚᱸᱧᱮ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ 

ᱫᱩᱠᱷᱤᱭᱟ ᱢᱟᱦᱟᱫᱮᱵᱽ ᱨᱮᱱᱟᱜ ᱠᱟᱨᱟᱢᱫᱟᱦᱟ ᱢᱚᱱᱫᱤᱨ ᱫᱚ ᱡᱟᱢᱛᱟᱲᱟ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱔᱔ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ᱱᱚᱣᱟ ᱴᱷᱟᱶ ᱨᱮ ᱥᱟᱞ ᱠᱮ ᱥᱟᱞ ᱑᱔ ᱡᱟᱱᱩᱣᱟᱨᱤ ᱠᱷᱚᱱ ᱒᱗ ᱡᱟᱱᱩᱣᱟᱨᱤ ᱫᱷᱟᱹᱵᱷᱤᱡ ᱯᱟᱛᱟ ᱦᱩᱭᱟᱜᱼᱟ ᱾

ᱥᱮᱪᱮᱫ
ᱡᱟᱢᱛᱟᱲᱟ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱨᱮ ᱥᱮᱪᱮᱫ ᱤᱱᱥᱴᱤᱪᱩᱥᱚᱱ ᱨᱮ ᱥᱮᱞᱮᱫ ᱢᱮᱱᱟᱜᱼᱟ :  
 ᱛᱟᱞᱟᱢᱟᱞᱟ: JBC+2 ᱩᱱᱩᱥᱩᱞ ᱟᱥᱲᱟ, ᱛᱤᱨᱞᱟᱹ ᱩᱱᱩᱥᱩᱞ ᱟᱥᱲᱟ, SDDAV ᱯᱟᱵᱞᱤᱠ ᱟᱥᱲᱟ +᱒, ᱥᱮᱸᱴ ᱡᱚᱥᱮᱯᱷ ᱟᱥᱲᱟ, ᱮᱰᱣᱟᱨᱰᱥ ᱤᱝᱜᱽᱞᱤᱥ ᱟᱥᱲᱟ, ᱡᱟᱢᱛᱟᱲᱟ 
ᱩᱱᱩᱥᱩᱞ ᱛᱟᱞᱟᱢᱟᱞᱟ: ᱛᱟᱞᱢᱟ ᱟᱥᱲᱟ, ᱱᱟᱵᱚᱫᱟᱭ ᱟᱥᱲᱟ, ᱡᱟᱢᱛᱟᱲᱟ ᱵᱤᱨᱫᱟᱹᱜᱟᱲ, ᱛᱤᱨᱞᱟᱹ ᱵᱤᱨᱫᱟᱹᱜᱟᱲ 
ᱜᱨᱟᱰᱩᱣᱟᱥᱚᱱ: ᱡᱟᱢᱛᱟᱲᱟ ᱵᱤᱨᱫᱟᱹᱜᱟᱲ, ᱡᱟᱢᱛᱟᱲᱟ ᱛᱤᱨᱞᱟᱹ ᱵᱤᱨᱫᱟᱹᱜᱟᱲ ᱾
ᱴᱮᱪᱱᱤᱠᱟᱞ ᱥᱮᱪᱮᱫ: ᱛᱤᱨᱞᱟᱹ ITI ᱟᱨ ᱥᱚᱨᱠᱟᱨᱤ ITI ᱤᱱᱥᱴᱤᱪᱩᱴ

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,http://censusindia.gov.in/2011-prov-results/data_files/jharkhand/Jharkhand%20Provisional%20Result%20Data%20sheet%20for%20release.pdf ᱡᱟᱢᱛᱟᱲᱟ ᱨᱤᱱ ᱦᱚᱲ ᱮᱞ ᱒᱙,᱔᱑᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱕᱒% ᱦᱚᱲ ᱮᱞ ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾ ᱡᱟᱢᱛᱟᱲᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱓.᱗᱓% ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱔% ᱠᱷᱚᱱ ᱫᱚ ᱠᱚᱢ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱗᱖.᱘᱕% ᱛᱟᱦᱮᱸ ᱠᱟᱱᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱕᱐.᱐᱘% ᱛᱟᱦᱮᱸ ᱠᱟᱱᱟ ᱾ ᱡᱟᱢᱛᱟᱲᱟ ᱨᱮ, ᱑᱓% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ ᱾

ᱦᱚᱭ ᱫᱟᱜ
 ᱥᱤᱛᱩᱝ ᱨᱤᱛᱩ ᱼ ᱢᱟᱨᱪ ᱠᱷᱚᱱ ᱢᱮᱭ 
 ᱡᱟᱯᱩᱫ ᱨᱤᱛᱩ ᱼ ᱡᱩᱱ ᱠᱷᱚᱱ ᱥᱮᱯᱴᱮᱢᱵᱚᱨ
 ᱨᱟᱵᱟᱝ ᱨᱤᱛᱩ ᱼ ᱚᱠᱴᱚᱵᱚᱨ ᱠᱷᱚᱱ ᱯᱷᱮᱵᱨᱩᱣᱟᱨᱤ 
 ᱠᱚᱢ ᱛᱟᱯᱢᱟᱱ ᱼ  ᱒  °C ᱨᱮ
 ᱰᱮᱦᱮᱨ ᱛᱮᱫ ᱞᱚᱞᱚ ᱚᱝᱥᱚᱝ ᱼ ᱔᱕  °C ᱨᱮ
 ᱫᱚᱨᱭᱟ ᱟᱴᱮᱫ ᱠᱷᱚᱱ ᱩᱥᱩᱞ ᱼ ᱑᱗᱕ ᱢᱤᱴᱚᱨ (᱕᱗᱔ ᱯᱷᱤᱴ)
 ᱦᱚᱭ ᱨᱮᱱᱟᱜ ᱫᱤᱥᱟᱹ ᱼ ᱮᱛᱚᱢ ᱯᱟᱪᱮ ᱠᱷᱚᱱ ᱠᱚᱸᱭᱮ ᱥᱟᱢᱟᱝ

ᱱᱚᱸᱰᱮ ᱦᱚᱸ ᱧᱮᱞ ᱢᱮ
 ᱡᱟᱢᱛᱟᱲᱟ ᱵᱚᱱᱚᱛ

ᱥᱟᱹᱠᱷᱭᱟᱹᱛ

ᱡᱟᱢᱛᱟᱲᱟ